In nomine sanctæ  individuæ Trinitatis, KAROLUS gratiâ Dei Rex. Quicquid divinis cultibus mancipatis, munificentiæ largitate conferimus, profuturum nobis ad æternam beatitudinem faciliùs obtinendam omninò confidimus. Itaque notum sit omnibus Dei Ecclesiæ fidelibus,  nostris, præsentibus  futuris, quia pro absolutione peccatorum nostrorum, quasdam res juris nostri in pago Cabilonensi  Lugdunensi, sive Matiscensi sitas, sanctæ matri Ecclesiæ Matisconis civitatis, in honore beati Vincentii Martyris Christi fundatæ, cui auctore Deo Brenduicus Reverendus Pontifex præsidere cognoscitur, placuit nobis conferre, ecclesiasticóque jure perpetuò habendas regaliter delegare. Hoc est, Tornotium cum triginta mansorum integritate:  rerum aliarum omnium,  cum familiâ  plenitudine, veluti eas dominii usu habuisse nos manifestum constat. Unde etiam Altitudinis nostræ scriptum hoc fieri jussimus, per quod eumdem castrum præscriptæ sanctæ Ecclesiæ à nobis conlatum seu delegatum constituimus atque firmamus: ut præfatus Episcopus,  successores ejus, sine cujuspiam contradictione aut minoratione, sicut alias facultates præmissæ Sedis, ita easdem res canonicâ administratione perpetuis temporibus possideant, ordinent, atque disponant: post illius videlicèt discessum (id est, Radonis Sacerdotis) qui eas nostrâ concessione, beneficiario jure habere cognoscitur. Et eidem Pontifex,  successores ejus, in die obitus genitoris nostri Augusti HLudovici, quæ est XII. Kalendas Julii;  in die obitus genitricis nostræ Judith Augustæ, quæ est XIII. Kalendas Maii,  in die nativitatis nostræ, quæ est Idibus Junii;  in die inunctionis nostræ per misericordiam Dei in Regem, quæ est VII. Idus Junii:  post vocationem ex hoc sæculo nostram, in die migrationis nostræ volumus agi; superiùs dictæ sanctæ matris Ecclesiæ fratribus, refectionis prandia pro tempore  rerum possibilitate parare non negligant. Quatenùs nostri memoriam recolentes, devotiori supplicatione divinam propitiationem pro nobis implorare contendant. Ut autem hæc auctoritatis nostræ conlatio immobilem per omnia tempora in Dei nomine obtineat vigorem, manu nostrâ eam subter firmavimus,  anulo nostro sigillari jussimus. Signum KAROLI gloriosissimi Regis. Gilbertus Notarius ad vicem HLudovici recognovit. Data XII Kalendas. Junii, Indictione primâ, anno XIV. regni Karoli. Actum in civitate Avernorum, in Dei nomine feliciter, amen.